Craterul din Slănic Prahova: noi evacuări după ce strada s-a surpat misterios. Oamenii, avertizaţi prin mesaje RO-Alert
Autoritățile din Prahova vor să facă noi evacuări ale locuitorilor din orașul Slănic. Este vorba despre locuitorii care se află în zona din apropierea craterului apărut în oraș. Autoritățile vor emite avertisment RO-Alert.
- Marş al tăcerii pentru Sebi şi Roberta, din Vama Veche până la locul tragediei din 2 Mai. DETALII la Obsevator 17:00, la Antena 1
- SUA acuză Rusia de atacuri chimice împotriva trupelor ucrainene, încălcând regulile războiului. Ce este cloropicrina
Autorităţile din Prahova anunţă joi măsuri suplimentare de evacuare în zona străzii surpate din oraşul Slănic şi emiterea unui mesaj RO-Alert. De asemenea, o echipă IGSU, alături de specialişti în domeniul construcţiilor şi de mineri va face o nouă evaluare a situaţiei.
Se va emite un mesaj RO-Alert
Măsura privind evacuarea a fost anunțată pe site-ul Prefecturii Prahova. "Prefectul județului, domnul Emil Drăgănescu, aflându-se la fața locului în urma surpării de teren din Slănic, informează cetățenii orașului Slănic faptul că, datorită ultimelor date primite și a informațiilor preliminare, se impun măsuri suplimentare de evacuare în zona adiacentă craterului", a anunțat Prefectura Prahova.
În curând se va emite un mesaj RO-Alert pentru zona afectată, mai anunță Prefectura, conform Mediafax. "De asemena, prefectului județului Prahova, roagă cetățenii orașului Slănic să-și păstreze calmul, să colaboreze cu instituțiile statului și să aibă încredere în autorități", scrie în mesajul publicat pe portalul Prefecturii.
Noi analize la Slănic Prahova
Departamentul pentru Situaţii de Urgenţă a confirmat informația și a anunțat că o încă echipă din cadrul IGSU se va deplasa în localitatea Slănic, pentru a efectua o nouă analiză.
"Urmare a situației actuale regăsite la nivelul localității Slănic, coroborat cu ultimele decizii adoptate în urma ședinței extraordinare a Comitetului Județean pentru Situații de Urgență, șeful Departamentului pentru Situații de Urgență a dispus extinderea perimetrului de siguranță prin evacuarea comunităților din proximitatea zonei afectate. În acest sens, prin grija Instituției Prefectului și a Inspectoratului pentru Situații de Urgență Prahova, acțiunea de evacuare a populației, în scopul eliminării oricărui pericol în ceea ce privește siguranța acestora se va realiza în cel mai scurt timp. Totodată, din dispoziția secretarului de stat, șeful DSU, dr. Raed Arafat, o nouă echipă din cadrul IGSU se va deplasa în localitatea Slănic, care alături de specialiști în domeniul construcțiilor și mineri vor efectua o nouă recunoaștere și analiză a situației la fața locului", a precizat Departamentul pentru Situaţii de Urgenţă.